Арсений Тарковски
Безпомощен, суров и сух накрая…

Превод от руски: Светлозар Жеков, 2007

chitanka.info

Безпомощен, суров и сух накрая

духът ми след нещастията стана.

Говориш ми за страсти, за промяна —

не страст, а смърт душите ни терзае.

Пред Клетвите на лудата не трепва

светът, на части целия разкъсан.

Какво ли струва днес плачът ти късен,

задгробен вятър щом слуха ни сепва?

Не чуваш клетви в грохота на боя

и словото, уви, е безполезно.

Аз смъртен съм, ти — сянка мигновена.

Ни дом, ни тишина, ни участ своя,

ни ангели над пропастта беззвездна.

Сама, сама си в цялата вселена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.